Pa varvas ar pab Gregor XIII e 1585 e timezas Vittoria ha Paolo Orsini, rak embannet en devoa ar pab-se e oa enebet ouzh o eured. Met ar chardinal Montalto, eontr da Francesco Peretti, pried kentañ Vittoria Accoramboni, an hini a voe lakaet neuze war gador sant Pêr, ha hennezh, deuet da vezañ ar pab Sikstus V, a fellas dezhañ kastizañ dug Bracciano ha Vittoria. Kemennet e voent, ha techel a rejont da Venezia, hag alese da Salò, a oa e Republik Venezia. Eno e varvas an dug dan 13 a viz Du 1585. Lavaret e voe e oa bet kontammet war urzh Francesco Iañ de Medici.